Tokugawa ajastu shingon-kooli õpetaja Jiun oli kuulus sanskriti tundja. Kui ta noor oli, pidas ta kaasüliõpilastele loenguid. Ema sai sellest teada ja kirjutas talle: "Poeg, ma ei usu, et sa suudad Buddhale anduda, sest sa soovid saada kõnelevaks sõnaraamatuks. Kirjatarkusele, selgitamisele, kuulsusele ja aule ei tule kunagi  lõppu. Soovitan sul loengute pidamine lõpetada. Sulge end väikesesse pühamusse mäestiku ligipääsmatus osas ja pühendu mõtlusele, nii jõuad sa tõe mõistmiseni."